王讓 (天順進士)

王讓（），字謙光，江西廣信府上饒縣人，軍籍，明朝政治人物。進士出身。

 生平 
天順六年（1462年）壬午科江西鄉試第八十三名。天順八年（1464年）甲申進士。十一月授南京吏科給事中，成化五年（1469年）十二月称病去職《明宪宗纯皇帝实录卷之七十四》：成化五年十二月，南京吏科给事中王让以疾去任。让在南京，虽屡有陈奏，然刚愎自用，大臣中有少忤之者，必捃摭其过，立见论列。或受人嘱而阴为之报复，朝廷以言官优容之，让益肆，每会议必与六卿并坐，遇大臣于道，不为礼。或两人肩舆行，让必策马从中左右顾而过之，缙绅侧目，无敢与抗者。会让尝劾祭酒刘俊改官，俊不能平，乃剌得让为出继之子，登科录既书其所后父母为父母，又书其本生母为生母，因扬言让以母为所后父之妾，当具言于朝，让乃惭屈，诡疾去官。。九年八月復除南京户科，养病家居時，被鄉人告发与其兄违禁取利，强夺人产业诸事，查实后，成化十八年正月降一级調外任《明宪宗纯皇帝实录卷之二百二十三》：成化十八年春正月，南京给事中王让养病居家，有乡人告其遇 万寿圣节不随府县行礼，且贱买田地，与其兄违禁取利，强夺人产业诸事，命刑部员外郎陈洵等往勘得实，应赎徒还职。 上以让废礼贪利，难居近侍，降一级调外任。。因事出補濟南通判，再擢楚雄府知府。平生章疏多毀不存，以入覲過家而卒欽定四庫全書《江西通志·卷八十六·人物二十一》：王讓，字謙光，上饒人，由進士授給事中，屢觸忌諱，不以禍福休。一時權貴深憚之。里人懐忌相軋者，因希風㫖嗾鵰兒誣奏，出補濟南通判，再擢楚雄知府，太傅黔國公以下重其素望，咸咨以邊務焉。平生章疏最多燬不存，方擬大用，以入覲過家而卒。。

 家族 
曾祖父王普達。祖父王庭槐。父亲王應禎。母錢氏，生母白氏。慈侍下。兄佐；瑛；輔（國子生）。弟崇。娶姜氏《天一阁藏明代科举录选刊·登科录》（《天順八年进士登科录》）。

 参考 

Rang
Category:上饶人
Category:明朝南京給事中
Category:明朝濟南府通判
Category:明朝楚雄府知府
Category:天順六年壬午科江西鄉試舉人